text: TV SYD sender fra en Shrek'kelig musical 
  25 juni 2015 kl. 10.44
  Nu går det løs. Premiere på Shrek - en musical i Varde. TV SYD sender både på TV SYD+ og på 19.30-udsendelsen
  Varde Sommerspil har kastet sig ud i den amerikanske musical Shrek. Om den grønne trold, snakkesalige æsel og en prinsesse, der kan en hel del mere end almindelige prinsesser.
  TV SYD har vovet sig ind i denne eventyrverden og sender allerede kl. 17.30 knap en halv time på TV SYD+. Går du glip af udsendelsen her, genudsendes den kl. 19.55.
  Også vores nyhedsudsendelse kl. 19.30 markerer premieren.
  Her snakker studievært/journalist Dorte Callesen blandt andre med Hans Kaarde Gundesen, der blev formand for Varde Sommerspil for bare tre måneder siden.
  Hun skal - selvfølgelig - også snakke med manden inde i den grønne trold: Kasper Møller. Han har hver dag en meget stor og speciel udfordring med at få den grønne og meget dyre maske på.
  Dreamworks, der står bag animationsfilmene, har rettighederne til sangene og forestillingen, så her er TV SYD forment adgang. Det har også været en stor mundfuld for sommerspillet, der er blevet kontrolleret i alle ender og kanter af det amerikanske selskab.
  Der er nerver på. Med 8 skuespillere, 26 dansere, 12 i ensemblet - og en økonomisk satsning til 4 mill. kr.
  Tæppet går kl. 20.00 i aften.
  